หายใจมีเสียงหวีดในลำคอ พ่นยาแล้วแต่ก็ยังมีเสียงหวีดๆอยู่ค่ะอย่างนี้อันตรายไหมคะ รู้สึกหายใจไม่ค่อยเต็มปอด พึ่งกลับมาเป็นหอบหืด หลังจากติดโควิดค่ะ และมีอาการไอในตอนกลางคืน
สวัสดีค่ะ งาน,หากเดิมมีประวัติเคยเป็นหอบหืดมาก่อน แล้วมีอาการหายใจแล้วมีเสียงดังหวีด ก็น่าจะเกิดจากการที่หอบหืดกำเริบค่ะ โดยหากก่อนหน้า ได้มีการติดโควิด 19 ก็อาจเป็นตัวกระตุ้นให้อาการกำเริบขึ้นมาได้อีกค่ะนอกจากนี้ อาการของหอบหืด อาจกำเริบขึ้น จากการไปสัมผัสสารก่อภูมิแพ้ต่างๆ หรือการมีอุณหภูมิอากาศที่เย็นลง หรือการมีความเครียดก็ได้ค่ะ อาการได้แก่ หายใจลำบาก หายใจขัด แน่นหน้าอก หายใจมีเสียงดังวี๊ดๆ หอบเหนื่อย เป็นต้นในเบื้องต้น ได้แก่ พยายามหลีกเลี่ยงสิ่งต่างๆ ที่อาจกระตุ้นให้เกิดการแพ้ รวมถึงการหลีกเลี่ยงอากาศที่เย็น หรือสวมใส่เสื้อผ้าที่อบอุ่น ไม่โดนลม ไม่ดื่มน้ำเย็น หลีกเลี่ยงการอยู่ใกล้ผู้ที่สูบบุหรี่ และที่ที่มีฝุ่นละอองมาก นอนหลับพักผ่นให้เพียงพอ ทานอาหารที่มีประโยชน์ โดยเฉพาะเน้นทานผักและผลไม้ หลีกเลี่ยงของหวาน อาหารที่มีไขมันสูง และแป้งแปรรูปต่างๆ หลีกเลี่ยงการดื่มแอลกอฮอล์ ควรออกกำลังกายสม่ำเสมอ เป็นต้นสำหรับยา หากได้พ่นยาขยายหลอดลมสำหรับโรคหอบหืดแล้ว ยังคงมีอาการหายใจเสียงดังอยู่ แนะนำควรไปพบแพทย์เพื่อพิจารณาพ่นยาขยายหลอดลมด้วยเครื่องพ่นยาพร้อมไอน้ำค่ะ ซึ่งตัวยาจะลงไปสู่ทางเดินหายใจได้ลึกกว่า ช่วยบรรเทาอาการได้ดีกว่า หรือหากเป็นมาก แพทย์อาจพิจารณาจ่ายยารับประทานหรือฉีดยาให้ค่ะ